Legal Document

Category: 348

Text:
53. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ.648 της 26 Ιαν./12 Φεβρ. 1974 (ΦΕΚ Β΄ 156) Περί των όρων και προϋποθέσεων, καθ’ ους επιτρέπεται η εισαγωγή υπό το ειδικόν δασμολογικόν καθεστώς των διατάξεων των άρθρ. 1, 2, 3, 4, 5, 6 και 8 του Ν.Δ. 2/1973 «περί λήψεως δασμολογικών τινών μέτρων, προς ανάπτυξιν της εγχωρίου βιομηχανίας», των εις τας διατάξεις ταύτας αναφερομένων ειδών και καθορισμού της τελωνειακής παρακολουθήσεως τούτων. Έχοντες υπ' όψει τας διατάξεις του άρθρ. 10 του Ν.Δ. 2/1973 «περί λήψεως δασμολογικών τινών μέτρων προς ανάπτυξιν της εγχωρίου βιομηχανίας», αποφασίζομεν: Άρθρ.1-Δια την εισαγωγήν υπό το ειδικόν δασμολογικόν καθεστώς των διατάξεων των άρθρ. 1, 2, 3, 4, 5, 6 και 8 του Ν.Δ. 2/1973 (ανωτ. αριθ. 51) των εις τας διατάξεις ταύτας αναφερομένων ειδών υπό των οικείων, κατά περίπτωσιν, εγχωρίων βιομηχανιών ή βιοτεχνιών, δέον να τηρώνται τα κάτωθι: α)Να κατατίθηται υπό της εισαγούσης βιομηχανίας ή βιοτεχνίας, προ πάσης παραλαβής, πιστοποιητικόν του Υπουργείου Βιομηχανίας, εμφαίνον, ότι αύτη τυγχάνει βιομηχανία παραγωγής προϊόντων εκ των προβλεπομένων υπό της οικείας διατάξεως του ανωτέρω νόμου. Ειδικώς, προκειμένου περί των εν άρθρ. 2 του ως άνω νόμου αναφερομένων προϊόντων της κλάσεως 3402, δια του ανωτέρω πιστοποιητικού του Υπουργείου Βιομηχανίας δέον να καθορίζηται προσέτι, εάν η εισάγουσα βιομηχανία διατηρή ή μη παράλληλον κλάδον παρασκευής απορρυπαντικών. Εφ’ όσον βεβαιούται, ότι υφίσταται τοιούτος κλάδος, δέον να προσάγηται πιστοποιητικόν του Γενικού Χημείου του Κράτους, εμφαίνον, ότι τα περί ων πρόκειται είδη δεν αποτελούν συστατικά στοιχεία των παραλλήλως παραγομένων απορρυπαντικών. β)Να κατατίθηται πιστοποιητικόν του Υπουργείου Βιομηχανίας περί μη παραγωγής, επαρκώς και καταλλήλως των υπό το καθεστώς της παρούσης εισαγομένων ειδών. γ)Να κατατίθηται υπεύθυνος δήλωσις της εισαγούσης βιομηχανίας ή βιοτεχνίας, ότι τα υπό το καθεστώς της παρούσης παραλαμβανόμενα είδη θα χρησιμοποιηθώσιν αποκλειστικώς, υπό της ιδίας, δια τους εις τας ως άνω διατάξεις καθοριζομένους σκοπούς. Εν τη υπευθύνω ταύτη δηλώσει, δέον να αναφέρηται προσέτι και ο τόπος εναποθηκεύσεως των υπό τους όρους της παρούσης παραλαμβανομένων ειδών, απαγορευομένης της εκείθεν και εις έτερον  Σελ. 226,42(α) Τεύχος 526-Σελ. 24 μέρος, πλην του εργοστασίου μεταφοράς των, άνευ αδείας της Τελωνειακής Αρχής. δ)Να παρέχηται, προ πάσης παραλαβής, αξιόχρεως προσωπική εγγύησις τρίτου, καλύπτουσα την σχετικήν διαφοράν μεταξύ των καταβληθέντων μειωμένων δασμών και λοιπών φόρων και των αναλογούντων ακεραίων τοιούτων της οικείας δασμολογικής κλάσεως. ε)Να έχη διαπιστωθή, προ πάσης παραλαβής, υπό της δια του επομένου άρθρ. 2 Επιτροπής, η αναγκαιούσα ποσότης εκ των περί ων η παρούσα ειδών, δια την επί έν ημερολογιακόν έτος λειτουργίαν του εργοστασίου της εισαγούσης βιομηχανίας ή βιοτεχνίας. Η κατ’ έτος εισαγομένη ποσότης των εν λόγω ειδών δεν δύναται να υπερβαίνη την ούτως καθοριζομένην τοιαύτην. Τυχόν αβιομηχανοποίητον υπόλοιπον της ποσότητος ταύτης, κατά την διάρκειαν του προηγουμένου έτους, λαμβάνεται υπ’ όψιν προς συμπλήρωσιν του καθορισθέντος ορίου, δια το επόμενον έτος. Άρθρ.2.-1.Η επί τη βάσει του εδαφ. ε΄ του προηγουμένου άρθρου δυναμικότης καθορίζεται κατόπιν επιτοπίου ερεύνης και ελέγχου της παραγωγικότητος του εργοστασίου, παρ’ Επιτροπής, αποτελουμένης εξ ενός τελωνειακού ελεγκτού οριζομένου υπό του προϊσταμένου της αρμοδίας Τελωνειακής Αρχής και ενός χημικού, οριζομένου υπό του προϊσταμένου του οικείου Χημικού Παραρτήματος του Γενικού Χημείου του Κράτους, ήτις συντάσσει προς τούτο σχετικόν έκθεσιν, υποβαλλομένην εις την αρμοδίαν Τελωνειακήν Αρχήν. Ειδικώς, προκειμένου περί των βιομηχανιών, περί ων το άρθρ. 8 του ανωτέρω νόμου, της εν λόγω Επιτροπής μετέχει και είς τεχνικός υπάλληλος της αρμοδίας υπηρεσίας του Υπουργείου Βιομηχανίας. 2.Η εν τη προηγουμένη παραγράφω Επιτροπή συγκαλείται και συγκροτείται μερίμνη της οικείας Τελωνειακής Αρχής, κατόπιν σχετικής αιτήσεως της ενδιαφερομένης βιομηχανίας. 3.Εν περιπτώσει αυξήσεως της παραγωγικότητος του εργοστασίου, τηρείται η αυτή ως άνω διαδικασία προς διαπίστωσιν της τοιαύτης αυξήσεως. 4.Η ως ανωτέρω Επιτροπή καθορίζει, ωσαύτως, προκειμένου περί του επί τη βάσει του άρθρ. 1 του ανωτέρω Ν.Δ. 2/1973 εισαγομένου σογιοκάρπου, και το ποσοστόν της εις έλαιον σόγιας αποδόσεως τούτου. - 427 30.Β.β.53 Επιβολή Τελωνιακών Δασμών Άρθρ.3.-1Αι βιομηχανίαι ή βιοτεχνίαι, κατά περίπτωσιν, αι δικαιούμεναι να παραλάβωσιν, υπό το καθεστώς της παρούσης τας εις τας ανωτέρω διατάξεις αναφερομένας πρώτας ύλας υποχρεούνται: 1.Να τηρώσι βιβλίον ηριθμημένον κατά σελίδα, μονογεγραμμένον ανά παν φύλλον υπό της αρμοδίας Τελωνειακής Αρχής και φέρον εις την τελευταίαν σελίδα αυτού πράξιν της αυτής Τελωνειακής Αρχής, μνημονεύουσαν τον αριθμόν των σελίδων και τον σκοπόν της χρησιμοποιήσεώς του. Εν τω βιβλίω τούτω δέον να καταχωρώνται ανελλιπώς και άνευ διακοπών, διαγραφών ή ξεσμάτων. α)Αι εκάστοτε εισαγόμεναι ποσότητες των περί ων η παρούσα ειδών, καταχωρούμεναι, κεχωρισμένως κατ’ είδος μετά μνείας του αριθμού και της χρονολογίας του Τελωνειακού παραστατικού, δυνάμει του οποίου παρελήφθησαν αύται. β)Αι εκάστοτε προς κατεργασίαν χρησιμοποιούμεναι ποσότητες των υπό το καθεστώς της παρούσης παραλαμβανομένων πρώτων υλών. γ)Τα εκ τούτων παραχθέντα έτοιμα προϊόντα κατ’ είδος, βάρος και λοιπά χαρακτηριστικά γνωρίσματα. δ)Αι εκάστοτε διατιθέμεναι εις τρίτους ποσότητες ετοίμων προϊόντων κατ’ είδος, βάρος και λοιπά χαρακτηριστικά μετά του αριθμού και της χρονολογίας του κατά τον Κώδικα Φορολογικών Στοιχείων εκδοθέντος τιμολογίου ή ετέρου εγγράφου και μνείας της σελίδος του υπό του αυτού Κώδικος προβλεπομένου επισήμου βιβλίου της επιχειρήσεως εις ην ταύτα έχουν καταχωρηθή. Ειδικώς, αι εν άρθρ. 1 του ιδίου ως άνω Ν.Δ/τος βιομηχανίαι ή βιοτεχνίαι εκχυλίσεως σόγιας δέον, όπως καταχωρούν εν προκειμένω τας εξαγομένας ποσότητας σογιελαίου μετά μνείας του σχετικού τελωνειακού παραστατικού εξαγωγής. ε)Πάσα άλλη λεπτομέρεια, η οποία ήθελε καθορισθή υπό της Τελωνειακής Αρχής προς επίτευξιν του σκοπουμένου ελέγχου. 2.Το κατά τ’ ανωτέρω εν παρ. 1 βιβλίον δύναται να υποκατασταθή και υπό των παρά της βιομηχανίας τηρουμένων επισήμων κατά νόμον βιβλίων αποθηκών (πρώτων υλών και ετοίμων προϊόντων), εφ’ όσον εν αυτοίς αναγράφονται καταλλήλως άπαντα τα εις την προηγουμένην παράγραφον αναφερόμενα στοιχεία. 3.Αι αυταί ως άνω βιομηχανίαι δέον να συντάσσωσι και υποβάλωσιν εις το αρμόδιον Τελωνείον Εισαγωγής εντός του μηνός Ιανουαρίου εκάστου έτους, κατάστασιν επί τη βάσει των στοιχείων του κατά την παρ. 1 ή κατά περίπτ. 2 του παρόντος άρθρου τηρουμένου βιβλίου, εμφαίνουσαν την κατά το λήξαν έτος κίνησιν του εργοστασίου των, ως και τας κατά την λήξιν του αυτού έτους υφισταμένας αδιαθέτους ποσότητας εκ των περί ων η παρούσα  ειδών, εξαιρέσει της περιπτώσεως, καθ’ ην το εργοστάσιον παύει λειτουργούν, οπότε η εν λόγω κατάστασις υποβάλλεται εντός του επομένου της διακοπής των εργασιών τούτου μηνός. 4.Ειδικώς αι βιομηχανίαι κατασκευής τηλεπικοινωνιακού υλικού, (άρθρ. 8 Ν.Δ. 2/1973) υποχρεούνται προσέτι όπως συντάσσουν κατάστασιν εις διπλούν των απαιτουμένων δια την κατασκευήν εκάστου είδους συσκευών και πινάκων υλικών και εξαρτημάτων, μετά του διδομένου επί τούτων σχετικού αριθμού αναγνωρίσεως. Αι ανωτέρω καταστάσεις υποβάλλονται εις την εν άρθρ. 2 της παρούσης Επιτροπής προς έλεγχον, μετά δε την επαλήθευσιν τούτων, ήτις λαμβάνει χώραν εις το εργοστάσιον της ελεγχομένης βιομηχανίας, έν αντίγραφον επιστρέφεται εις την βιομηχανίαν ταύτην προς φύλαξιν και το έτερον παραδίδεται εις το αρμόδιον Τελωνείον Εισαγωγής. Η σύνταξις και υποβολή των ανωτέρω καταστάσεων ενεργείται εγκαίρως, εις τρόπον ώστε η επαλήθευσις τούτων υπό της οικείας Επιτροπής να προηγήται του χρόνου της ασκήσεως του οικείου ελέγχου της νομίμου διαθέσεως των περί ων πρόκειται υλικών και εξαρτημάτων. Άρθρ.4.-1.Η Τελωνειακή Αρχή, επί τη βάσει της κατά το προηγούμενον άρθρον υποβαλλομένης καταστάσεως ή εν περιπτώσει μη υποβολής ταύτης, εξ ιδίας πρωτοβουλίας, προβαίνει εις τον έλεγχον και την επαλήθευσιν των στοιχείων ταύτης εν αναφορά προς τας εγγραφάς των υπό της υποχρέου βιομηχανίας ή βιοτεχνίας τηρουμένων, κατ’ άρθρ. 3 της παρούσης, οικείων βιβλίων και των υπό της επιχειρήσεως ταύτης τηρουμένων κατά νόμον λογιστικών βιβλίων. Όμοιον έλεγχον δύναται η Τελωνειακή Αρχή να διενεργή κατά πάσαν περίπτωσιν, του βιομηχάνου ή βιοτέχνου υποχρεουμένου να επιδεικνύη αμέσως τα σχετικά και υπό της παρούσης προβλεπόμενα βιβλία και στοιχεία, ως και τας υπό την κατοχήν του μήπω επεξεργασθείσας, καθ’ οιονδήποτε τρόπον, ποσότητας των περί ων πρόκειται ειδών. Εν περιπτώσει μη προσαγωγής των υπό της παρούσης καθοριζομένων στοιχείων, προς διενέργειαν υπό της Τελωνειακής Αρχής του προσήκοντος ελέγχου, άπασα η υπό το καθεστώς της παρούσης παραληφθείσα ποσότης των εν λόγω ειδών λογίζεται διατεθείσα εις ετέραν χρήσιν, άνευ προηγουμένης αδείας της Τελωνειακής Αρχής και καταβολής των ανηκόντων τελών και εφαρμόζονται τα υπό των παρ. 5 και 6 του παρόντος άρθρου οριζόμενα. 3.Οσάκις εκ του ελέγχου διαπιστούται, ότι αι βάσει  της  παρούσης  παραληφθείσαι  ποσότητες (Μετά την σελ. 226,42(α) Σελ. 226,43 Τεύχος 526-Σελ. 25 - 428 Επιβολή Τελωνιακών Δασμών 30.Β.β.53 των ως είρηται ειδών εχρησιμοποιήθησαν, εν όλω ή εν μέρει, δι’ ην χρήσιν παρελήφθησαν, και διετέθησαν νομίμως, λύεται δια πράξεως της οικείας Τελωνειακής Αρχής ανάλογον μέρος της παρασχεθείσης οικείας εγγυήσεως. 4.Ειδικώς, προκειμένου περί των εν άρθρ. 2 του ανωτέρω νόμου αναφερομένων προϊόντων, ο όρος της νομίμου χρησιμοποιήσεως πληρούται μόνον, εφ’ όσον τα προϊόντα ταύτα εχρησιμοποιήθησαν, ως η διάταξις αύτη ορίζει. 5.Εάν εκ του διενεργηθέντος ελέγχου ήθελεν εξακριβωθή, ότι τα επί τη βάσει της παρούσης παραληφθέντα είδη, δεν ευρίσκονται υπό την κατοχήν της βιομηχανίας εις τον δηλωθέντα τόπον ή δεν διετέθησαν εν όλω ή εν μέρει δι’ ον σκοπόν παρελήφθησαν, η Τελωνειακή Αρχή προσδιορίζει δια πράξεώς της την μη ανευρισκομένην εν τη κατοχή της βιομηχανίας ποσότητα ή την μη κατά τους όρους της παρούσης δικαιολογημένην διάθεσιν ταύτης και προσκαλεί την ενδιαφερομένην βιομηχανίαν ή βιοτεχνίαν να καταβάλη τους εις ταύτην αναλογούντας δασμούς ή φόρους. Εν περιπτώσει μη καταβολής τούτων εντός πενθημέρου από της προσκλήσεως, επιδιώκεται η κατά τον νόμον περί εισπράξεως δημοσίων εσόδων είσπραξίς των παρά τε του πρωτοφειλέτου και του εγγυητού. 6.Ανεξαρτήτως της κατά την προηγουμένην παράγραφον καταβολής των αναλογούντων κατά περίπτωσιν δασμών και φόρων, επιφυλάσσεται και η κατά τας περί λαθρεμπορίας διατάξεις του Τελωνειακού Κώδικος δίωξις, οσάκις συντρέχει προς τούτο νόμιμος περίπτωσις. Άρθρ.5.-1.Η εισαγωγή των περί ων η παρούσα ειδών επιτρέπεται δια παντός Τελωνείου Εισαγωγής, εφ’ όσον τούτο έχει κατά τας, κειμένας διατάξεις αρμοδιότητα προς τελωνισμόν των ειδών τούτων, επί τη τηρήσει των διατυπώσεων της υπ’ αριθ. Δ.9595/96/23/6/73 Δ.Ι.Ο. (Περί εισαγωγής επί μειωμένω δασμώ κλπ. ειδών μέσω Τελωνειακής Αρχής ετέρας της κατά τόπον αρμοδίας τοιαύτης). 2.Αρμοδία Τελωνειακή Αρχή δια τον έλεγχον της νομίμου χρησιμοποιήσεως των κατά τ’ ανωτέρω παραδιδομένων ειδών και την εφαρμογήν γενικώς της παρούσης είναι η Τελωνειακή Αρχή, εις την χωρικήν δικαιοδοσίαν της οποίας ευρίσκεται το εργοστάσιον του αιτούντος, προκειμένου δε περί εργοστασίου κειμένου εις την χωρικήν δικαιοδοσίαν ενός των Τελωνείων της Δ/νσεως Τελωνείου Αττικής, το Ζ΄ Τελωνείον, κατά τα εν τη υπ’ αριθ. Π.6347/14.6.1967 σχετική αποφάσει ημών ειδικώτερον οριζόμενα. 3.Η υπ’ αριθ. Δ.9524/27.8.65 (ΦΕΚ 744/65 τεύχ. Β΄) κοινή απόφασις των Υπουργών Οικονομικών  Σελ. 226,44 Τεύχος 526-Σελ. 26 και Βιομηχανίας «περί των όρων και προϋποθέσεων εισαγωγής επί μειωμένω δασμώ υλικών και εξαρτημάτων κατασκευής τηλεπικοινωνιακού υλικού κλπ.» καταργείται. Ωσαύτως, παύει εφαρμοζομένη, καθ’ ο μέρος αφορά εις τα εν τω άρθρ. 2 του ως άνω νόμου διαλαμβανόμενα είδη της κλάσεως 3402, η υπ’ αριθ. Δ.7459/4.8.1969 απόφασις του Υπουργού των Οικονομικών «περί των όρων και προϋποθέσεων καθ’ ους επιτρέπεται η εισαγωγή υπό το ειδικόν δασμολογικόν και φορολογικόν καθεστώς των διατάξεων των άρθρ. 1, 2, 3 παρ. 1, 5 παρ. 1 και 2 του Ν.Δ. 231/69 κλπ.». Άρθρ.6.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.